Juodasis grakštenis
Juodasis grakštenis (Leptura aethiops) – ūsuočių (Cerambycidae) šeimos vabalas. Kūnas 10,5-15 mm ilgio, juodas. Priešnugarėlė apaugusi trumpais rudais, kūno apačia - šilkiškais pilkais plaukeliais. Antsparniai apaugę trumpais juodais, kartais gelsvais plaukeliais. Vabalai skraido birželio – liepos mėnesiais. Aptinkami ant skėtinių augalų žiedų, taip pat ant įvairių krūmų ir lapuočių medžių. Lervos vystosi lapuočių medžių ir krūmų džiūstančiose šakose.